ZAPISNIK

1. (konstituirajuće) sjednice Vijeća Gradske četvrti Trešnjevka - jug održane 25. lipnja 2021. u Područnom uredu Trešnjevka, Park Stara Trešnjevka 2, dvorana 314/II, s početkom u 10:00 sati

NAZOČNI IZABRANI ČLANOVI VIJEĆA:
Krešimir Bikić, Rada Borić, Marina Ivandić, Davor Jandrić, Nenad Ljubić, Elvira Mulić, Jagoda Novak, Renato Petek, Larisa Petrić, Irena Rožman, Danijel Samaržija, Daniela Širinić, Davor Terzić i Slaven Vukasović.
NAZOČNI ZAMJENICI IZABRANIH ČLANOVA VIJEĆA:

Ante Ćosić, Zvonimir Mustaf, Nikola Tomašegović i Esad Turković.
Odsutni članovi Vijeća:

Marin Sladić.
OSTALI NAZOČNI: 
· Renata Šimon – pročelnica Gradskog ureda za mjesnu samoupravu
· Vedran Pilaš – pomoćnik pročelnice
· Marko Pavlek - pomoćnik pročelnice
· Marijana Hrestak – voditeljica Područnog odsjeka Trešnjevka – jug
· Božidarka Ciglar – viša stručna suradnica

· Anton Ljevar – stručni referent

· Afan Mehmedović – viši stručni referent

· Zvonimir Mikša- stručni referent

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora sjednicu saziva i otvara Renata Šimon, pročelnica Gradskog ureda za mjesnu samoupravu.

Nakon intoniranja himne Republike Hrvatske, odavanja počasti minutom šutnje i kraćeg pozdravnog govora predsjedateljica konstatira nazočnost 18 od 19 članova Vijeća Gradske četvrti Trešnjevka - jug i otvara konstituirajuću sjednicu.
Za sjednicu Vijeća Gradske četvrti predlaže 
DNEVNI RED:

1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća Gradske četvrti Trešnjevka - jug
3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi.
Predloženi dnevni red prihvaćen je jednoglasno.
Predsjedateljica pojašnjava da je sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.

Na temelju uvida u službene rezultate izbora članova Vijeća Gradske četvrti Trešnjevka - jug konstatirano je da je najviše glasova dobila kandidacijska lista: MOŽEMO! – POLITIČKA PLATFORMA – ZAGREB JE NAŠ! – NOVA LJEVICA – ZELENA ALTERNATIVA – ODRŽIVI RAZVOJ HRVATSKE – ZA GRAD te da je prva izabrana članica Vijeća na toj listi gospođa Rada Borić..

Sjednicom nastavlja predsjedati izabrana članica Vijeća Rada Borić.

Ad. 1. Osnivanje i izbor članova Mandatnog povjerenstva 
Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.


Bez rasprave Vijeće jednoglasno donosi 
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Gradske četvrti Trešnjevka - jug (u nastavku teksta: Vijeće).
2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Daniela Širinić;

za članove:       1. Nenad Ljubić  i



 2. Danijel Samaržija.
Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 
Predlaže desetominutnu stanku. S radom se nastavlja u 10:25 sati.

Ad. 2. Izvješće mandatnog povjerenstva o provedenim izborima za članove Vijeća Gradske četvrti Trešnjevka-jug s prijedlogom za verifikaciju mandata članovima vijeća-donošenje zaključka
Članovima Vijeća podijeljeno je Izvješće.
Predsjednica Mandatnog povjerenstva podnosi Izvješće o provedenim izborima za članove Vijeća Gradske četvrti Trešnjevka - jug s prijedlogom za verifikaciju mandata članovima Vijeća (Potpisano izvješće prilaže se ovom zapisniku.) 

Predsjedateljica otvara raspravu.
Bez rasprave Vijeće jednoglasno donosi
Z A K LJ U Č A K

o Izvješću Mandatnog povjerenstva
I. Prima se na znanje Izvješće Mandatnog povjerenstva i verificiraju mandati sljedećim članovima/članicama Vijeća Gradske četvrti Trešnjevka – jug:
1. KREŠIMIR BIKIĆ
HDZ, HSLS, HSU

2. RADA BORIĆ
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

3. ANTE ĆOSIĆ
HDZ – HSLS - HSU

4. MARINA IVANDIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD
5. DAVOR JANDRIĆ
DP, ZELENA LISTA
6. NENAD LJUBIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

7. ELVIRA MULIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

8. ZVONIMIR MUSTAF 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

9. JAGODA NOVAK 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

10. RENATO PETEK
SDP

11. LARISA PETRIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

12. IRENA ROŽMAN
SDP

13. DANIJEL SAMARŽIJA
HDZ – HSLS - HSU

14. MARIN SLADIĆ
MOST

15. DANIELA ŠIRINIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

16. DAVOR TERZIĆ
SDP

17. NIKOLA TOMAŠEGOVIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

18. ESAD TURKOVIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

19. SLAVEN VUKASOVIĆ 
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

II. Ovaj će zaključak biti objavljen u Službenom glasniku Grada Zagreba.

Ad. 3. Polaganje prisege članova Vijeća
Predsjedateljica čita tekst prisege i poimence proziva članove Vijeća kojima su verificirani mandati (osim odsutnog člana Vijeća), a članovi izgovaraju riječ „PRISEŽEM“./Potpisani tekstovi prisege članova Vijeća prileže spisu./
Predsjedateljica čestita izabranim članovima Vijeća Gradske četvrti, čiji su mandati verificirani, i želi im puno uspjeha u radu.
Ad. 4. Izbor predsjednika Vijeća Gradske četvrti Trešnjevka  -jug
Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.

Prijedlog kandidata za predsjednika Vijeća Gradske četvrti podnijeli su članovi Vijeća: Daniela Širinić, Slaven Vukasović, Nikola Tomašegović, Larisa Petrić, Marina Ivandić, Jagoda Novak i Esad Turković koji za predsjednicu Vijeća predlažu Elviru Mulić. /Prijedlog se prilaže ovom zapisniku./
Predsjedateljica otvara raspravu.

Predsjedateljica daje na glasovanje prijedlog za predsjednicu Vijeća.
Za kandidatkinju Elviru Mulić glasovalo je 13 ZA, 0 PROTIV i 5 SUZDRŽANIH članova Vijeća.
Budući je kandidatkinja dobila većinu glasova svih članova Vijeća predsjedateljica utvrđuje da Vijeće donosi

Z A K LJ U Č A K

o izboru predsjednice Vijeća Gradske četvrti Trešnjevka - jug
1. Za predsjednicu Vijeća Gradske četvrti Trešnjevka - jug izabrana je Elvira Mulić.
2. Ovaj će zaključak biti objavljen u Službenom glasniku Grada Zagreba.

Ad 5. Izbor potpredsjednika Vijeća

Predsjednica obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.

Prijedlog kandidata za potpredsjednika Vijeća Gradske četvrti podnijeli su članovi: Daniela Širinić, Slaven Vukasović, Nikola Tomašegović, Elvira Mulić, Marina Ivandić, Jagoda Novak i Esad Turković koji za potpredsjednicu Vijeća predlažu Larisu Petrić. /Prijedlog se prilaže spisu./

Predsjednica otvara raspravu.

Predsjednica daje na glasovanje prijedlog za potpredsjednicu Vijeća.

Za kandidatkinju Larisu Petrić glasovalo je 13 ZA, 0 PROTIV i 5 SUZDRŽANIH.
Budući da je kandidatkinja dobila većinu glasova svih članova Vijeća predsjednica utvrđuje da Vijeće donosi

Z A K LJ U Č A K

o izboru potpredsjednice Vijeća Gradske četvrti Trešnjevka - jug

1. Za potpredsjednicu Vijeća Gradske četvrti Trešnjevka - jug izabrana je Larisa Petrić.

2. Ovaj zaključak bit će objavljen u Službenom glasniku Grada Zagreba.

Ad 6. Pitanja i prijedlozi

Predsjednica Vijeća upućuje članove Vijeća da predaju popunjene upitnike o osobnim podacima, izjave te potpisane prisege zaposlenicima Gradskog ureda za mjesnu samoupravu.

Član Vijeća Danijel Samaržija čestita svim izabranim članovima Vijeća, predsjednici i potpredsjednici te se nada suradnji u nastavku realizacije projekata kao i pokretanju novih projekata.

Budući da više nitko ne traži riječ, predsjednica zaključuje konstituirajuću sjednicu.

Dovršeno u 10:40 sati.

KLASA: 026-02/21-001/133
URBROJ: 251-06-11-15-21-25
Zagreb, 25. lipanj 2021.

Zapisnik sastavila: 

Marijana Hrestak, univ. spec.
Predsjednica

Vijeća Gradske četvrti

Trešnjevka - jug

Elvira Mulić
